# data[].attributes.body
På Lyngby bibliotek er der et stort udvalg af bøger, som du kan låne med hjem.

# data[].attributes.attachment_link.description
Lyngby-Taarbæk Bibliotekerne Lyngby Hovedgade 28 2800 Kgs. Lyngby ☏ 45973700 - man-fre 10-16 ✉ info@ltk.dk Indsæt aldrig CPR-nummer eller følsomme oplysninger i e-mails EAN/CVR Kontaktformular

# data[].attributes.body
På Ereolen GO! kan du låne bøger, som du både kan læse og lytte til. God fornøjelse.

# data[].attributes.attachment_link.description
eReolen Go er en del af Det Digitale Folkebibliotek Læs mere på detdigitalefolkebibliotek.dk

# data[].attributes.body
På Buggi finder du mange forskellige børnebøger. Vælg ud fra humør, længde, sværhedsgrad og andre ting. Lavet af bibliotekselskere.

# data[].attributes.attachment_link.description
På Buggi finder du de bedste børnebøger. Vælg ud fra humør, længde, sværhedsgrad og andre ting. Lavet af bibliotekselskere.

# data[].attributes.headline
7 gode råd: Sådan gør du dit barn til en stærk læser

# data[].attributes.subject
7 gode råd: Sådan gør du dit barn til en stærk læser

# data[].attributes.attachment_link.title
Sådan gør du dit barn til en stærk læser

# data[].attributes.body
Maneno er en app, som henvender sig til 8-13 årige. Læsningen er tilsat et spillelement, som indbyder til mere læsning.

# data[].attributes.attachment_link.description
Danmarks sjoveste læseapp til børn | Maneno

# data[].attributes.headline
Forskning: Det betaler sig at læse med sine børn

# data[].attributes.subject
Forskning: Det betaler sig at læse med sine børn

# data[].attributes.attachment_link.readable_text
Mange børn har problemer med at lære at læse, og selv om skolerne råder forældre til at læse med deres børn hver dag, sker det alligevel ikke altid.

Resultatet kan være, at børnene kommer bagud i forhold til at læse, og det kan præge resten af deres skoletid.

Nu viser et nyt dansk forskningsprojekt, hvordan man på en meget nem og billig måde kan få børn til at læse bedre ved at engagere forældrene og få dem til at forstå, at selv om de måske tror, at deres børn har medfødte vanskeligheder i forhold til at lære at læse, så hjælper det alligevel gevaldigt at læse med dem hver dag.

Det nye forskningsprojekt er lavet på 1.587 børn i 2. klasse i samarbejde med Børn og Unge i Aarhus Kommune, og studiet er for nylig blevet offentliggjort i det videnskabelige tidsskrift PNAS.

"Vores forskning viser meget klart, at man ved nogle helt håndgribelige råd kan få forældrene til at læse med deres børn på en måde, som markant forbedrer børnenes evner til at læse og forstå, hvad de læser. Specielt børn af forældre, som har en idé om, at deres børn er medfødt dårlige til at læse, har gavn af det her," fortæller en af forskerne bag det nye studie, professor Simon Calmar Andersen fra Institut for Statskundskab på Aarhus Universitet og Trygfondens Børneforskningscenter.

LÆS OGSÅ: Studie: Skoleelever bliver bedre af flere lærerstyrede timer i læsning

Ikke overraskende resultat

Vibeke Myrup Jensen er ph.d. og seniorforsker i afdelingen for skole og uddannelse på Det Nationale Forskningscenter for Velfærd. Hun har ikke deltaget i det nye studie, men har læst det og synes, at det er interessant.

"Fra en forskningsvinkel er det jo altid rart, når der er en dokumenteret effekt, for så har man vel en reel viden at stå på i praksis, men når det så er sagt, så er det overordnede resultat måske ikke så overraskende. Hvis forældre understøtter deres børns læsning, så hjælper det. Særligt glædeligt er det dog at se, at effekten ikke er drevet af højtuddannede forældre, for det betyder, at de simple værktøjer i læsepakken rammer ind, hvor der er størst behov for dem," siger hun.

LÆS OGSÅ: Hvorfor er læsning så søvndyssende?

Let at gå til og forstå

At få børn til at læse og at få dem til at læse godt er en udfordring, som mange skoler kæmper med. De fleste dansklærere vil formentlig fortælle, at de siger til elevernes forældre, at de skal læse med deres barn hver dag, men at de godt ved, at det nok ikke sker.

"Mange forældre tror, at læsefærdigheder er medfødte, hvilket vil sige, at de ligesom accepterer, at deres barn måske ikke læser så godt, og så fokuserer de på det fremfor at fokusere på at forbedre barnets evner for at læse generelt. De giver op og siger 'sådan er det, og det er der ikke noget, vi kan gøre noget ved'," fortæller Simon Calmar Andersen.

For at give forældrene noget håndgribeligt at støtte sig op ad i læsetræningen med deres børn designede Simon Calmar Andersen sammen med kolleger fra Aarhus Kommune og VIA et meget simpelt sæt værktøjer og råd, som børnene fik med sig hjem i en lille taske med dertilhørende bøger.

De gode læseråd var på en meget simpel punktform, som forældrene kunne hænge op på køleskabet og følge i læsetræningen med deres barn.

"Det nye er ikke, at forældrene læser med deres børn, men derimod at vi har givet dem en håndgribelig og systematisk måde at få det til at ske på. Vi har designet nogle meget simple råd og materialer, som man nemt kan komme i gang med," forklarer Simon Calmar Andersen.

LÆS OGSÅ: Ny test opdager ordblinhed hos femårige

Snak om bøgerne

De simple råd er eksempelvis, at forældre skal snakke med deres børn om bøgerne, inden de går i gang med at læse dem.

Her kan man eksempelvis snakke om, hvad børnene tror, at bøgerne handler om.

Forældrene skal også snakke med børnene om bøgerne, mens de læser dem, blandt andet om de forskelige ord, der kan være svære at forstå.

Sidst, men ikke mindst, skal forældrene også tale med børnene om bøgerne, efter de har læst dem.

"Det tager udgangspunkt i det, som vi kalder dialogisk læsning. Det er en meget enkelt måde at komme fra bogstaver til ord til forståelse af tekst," siger Simon Calmar Andersen.

LÆS OGSÅ: Sådan lærer dit barn hurtigere at tælle

Undersøgte også forældrenes holdninger

De 1.587 børn, der deltog i forsøget, blev ved lodtrækning inddelt i to grupper, hvor forældrene til den ene gruppe elever fik den almindelige vejledning fra børnenes lærere, mens den anden gruppe fik den pakke af vejledning og bøger, som forskerne havde sammensat.

Herefter testede forskerne børnene efter to og syv måneder for at finde ud af, hvordan de to grupper udviklede deres læsefærdigheder i forhold til hinanden.

Forskerne lavede også en spørgeskemaundersøgelse med forældrene for at se, om nogle grupper forældre var mere låste i deres forståelse af, hvorvidt det hjælper at læse med børnene eller ej.

"Det, at vi har fokuseret på forældrenes mindset i forhold til, om de tror, at deres barn kan lære at læse, er det nye i det her studie og det, som har bragt det i et så high impact tidsskrift som PNAS," forklarer Simon Calmar Andersen.

LÆS OGSÅ: Ny forskning: Læs en god bog og bliv et bedre menneske

Alle børn blev bedre til at læse

Resultaterne af forsøget viste, at den gruppe, der havde modtaget forskernes vejledning, efter to måneder havde forbedret sig markant i forhold til den anden gruppe.

Specifikt havde gruppen opnået et læseniveau, den anden gruppe først nåede efter fire måneder.

Efter syv måneder var gruppen stadig foran den anden gruppen, dog kun med én måned.

Forskningen viste også, at specielt drenge havde gavn af de nye tiltag. Det samme gjaldt børn af lavtuddannede og indvandrerforældre.

"Alle børnene havde gavn af de her tiltag, men nogle grupper forbedrede sig markant i forhold til de andre. Desuden kunne vi se, at børn af forældre med det mest låste mindset omkring deres børns manglende evne til at lære at læse faktisk var dem, som fik mest ud af tiltagene," fortæller Simon Calmar Andersen.

LÆS OGSÅ: Fattigdom kan give børn små hjerner

Forældres engagement forsvinder

Vibeke Myrup Jensen mener, at artiklen giver perspektiver i forhold til at gøre danske børn bedre til at læse, fordi forskerne giver nogle konkrete eksempler på, hvordan man kan understøtte forældreinvolvering.

"Studiet signalerer dog også, at der er nogle udfordringer med hensyn til vedholdenhed i forældreengagementet. Efter blot syv måneder er effekten halveret, og spørgsmålet er, om der vil være nogen effekt tilbage efter et år. Det vil være spændende at få svar på," siger Vibeke Myrup Jensen.

LÆS OGSÅ: Gener bestemmer dit engagement i skolen

Det betaler sig at læse med sine børn

Ifølge Simon Calmar Andersen viser forskningsresultatet, at det rent faktisk har en meget stor effekt at læse med sine børn. Lærere anbefaler det, men der fandtes indtil nu ikke meget dokumentation for, at det rent faktisk virker.

"Vi kan nu bevise, at det virker, og vi anviser en helt specifik måde at gøre det på," siger Simon Calmar Andersen.

En anden pointe i det nye studie er, at specielt de børn, som har forældre, der måske på forhånd har slået op i banen og opgivet at lære deres børn at læse, rent faktisk får allermest ud af at læse med deres børn.

"Det her handler ikke om at uddanne soldater til konkurrencestaten, men om at læse bøger og forstå hvad man læser. Det at læse med sine forældre har en værdi i sig selv, og børnene lærer at læse og finder lettere glæden ved at læse, hvilket kommer til at gavne dem," siger Simon Calmar Andersen.

Forskeren fortæller også, at de nye tiltag er en meget billig måde at hjælpe børn til at lære at læse.

"I forhold til at ansætte ekstra lærere og bruge støttetimer på de her børn, som kæmper med at lære at læse, så koster det her meget mindre," siger han.

LÆS OGSÅ: Et godt forhold til læreren får eleverne til at lære mere

# data[].attributes.attachment_link.description
Mange børn har problemer med at lære at læse, og selv om skolerne råder forældre til at læse med deres børn hver dag, sker det alligevel ikke altid. Resultatet kan være, at børnene kommer bagud i forhold til at læse, og det kan præge resten af deres skoletid.

# data[].attributes.body
Ordheltene er et læremiddel til svagtlæsende og ordblinde børn i alderen 8 – 12 år, der gør de udfordrende læseøvelser til en leg. Barnet lærer ved at spille. I kamp med de onde monstre i Ordskoven, hjælper barnet de tre Ordhelte med at rense skoven for den sorte magi.

# data[].attributes.body
Danske børn læser mindre i fritiden, og især pigerne bruger mere tid på sociale medier og mindre tid på bøger end for syv år siden. Det viser den hidtil største undersøgelse af børns læsevaner.

# data[].attributes.attachment_link.readable_text
Piger har traditionelt været flittigere læsere end drenge. Det er de stadig, men gennem de seneste ca. syv år har pigerne i stadig højere grad skiftet bøgerne ud med sociale medier, mens drengenes læsevaner er stort set uændrede.

"Faktisk er der sket en lille fremgang i antallet af daglige læsere blandt drengene, mens pigerne bruger markant mindre tid på fritidslæsning," siger ph.d. i børnelitteratur og børns læsevaner Stine Reinholdt Hansen, der for Tænketanken Fremtidens Biblioteker har lavet en undersøgelse af knap 9.000 skoleelevers læsevaner i 2017. Resultatet sammenholder hun med en tilsvarende undersøgelse, hun lavede i 2010.

Læs også

"Det er tydeligt, at der sker et markant fald i børns boglæsning mellem 5. og 6. klasse og så igen mellem 6. og 7. klasse. Her har børnene nået en alder, hvor deres brug af sociale og digitale medier stiger markant, og det giver sandsynligvis mindre tid til fritidslæsning," siger hun.

Mens drengene især bruger digitale medier til at spille computerspil og gå på websider som bold.dk, bruger pigerne hver dag meget tid på at læse beskeder på de sociale medier, læse blogs og f.eks. sangtekster på nettet. Og det er selvfølgelig også en måde at læse på, medgiver Stine Reinholdt Hansen.

Læs også For abonnenter

"Det skal ikke være sådan, at noget er godt, og noget er skidt. Vi skal ikke udråbe sociale medier til syndere - der er jo ikke tale om et enten-eller," siger hun.

"Men det er vigtigt, at vi har fokus på forskellige typer af tekst, herunder også bøger, når børn skal udvikle deres læsekompetencer. Hvis undersøgelser pludselig viser, at børn ikke længere er i stand til at læse længere sammenhængende tekster, er der grund til bekymring. For så er man heller ikke i stand til at fordybe sig og forstå de ting, man skal lære i skolen. Men det er ikke noget, man kan se ud fra min undersøgelse," understreger hun.

Læs også

Når børnene bliver spurgt, hvad der kunne få dem til at læse flere bøger, lyder svaret bl.a. "hvis der var noget, der interesserede mig" eller "hvis jeg vidste, hvad jeg skulle læse". Samtidig svarer de fleste, at de især henter inspiration til læsning i film, hos venner, mødre og fritidsaktiviteter. Og det er muligvis ikke nok, mener Stine Reinholdt Hansen.

"Det foregår hovedsagelig i en privat sfære, hvor børnene ikke nødvendigvis møder en uddannet litteraturformidler, som kan præsentere dem for et varieret udbud af læsestof. Derfor vil det være godt med et øget samarbejde mellem skole og bibliotek. Og ikke mindst synes jeg, man skulle give lærerne mulighed for at fokusere mere på litteraturformidling til fritiden - i stedet for primært at fokusere på læsning som en aktivitet i skolen," siger hun og tilføjer:

"Jeg er bange for, at mange skolebørn i dag forbinder det at læse i en bog med skoleaktivitet. Og ikke med en fritidsfornøjelse."

8.721 børn i alderen 9-13 år, 3.-7. klasse, har medvirket i undersøgelsen.

Fra 2010-2017 er andelen af børn, der læser flere gange om ugen, faldet fra 61 til 56 procent.

Heraf er andelen af piger faldet fra 68 til 59 procent. Andelen af drenge er faldet fra 53 til 52 procent.

71 procent låner bøger på biblioteket mindst en gang årligt, 29 procent stort set aldrig.

Humor og fantasy er populært hos både piger og drenge.

Faktabøger og bøger om spioner, krig og sport hitter især hos drenge, mens flere piger læser om kærlighed, følelser og problemer.

# data[].attributes.attachment_link.description
Piger har traditionelt været flittigere læsere end drenge. Det er de stadig, men gennem de seneste ca. syv år har pigerne i stadig højere grad skiftet bøgerne ud med sociale medier, mens drengenes læsevaner er stort set uændrede. "Faktisk er der sket en lille fremgang i antallet af daglige læsere blandt drengene, mens pigerne bruger markant mindre tid på fritidslæsning," siger ph.d.

# data[].attributes.body
Målgruppe: 9-12 årige. Udgiver: Politikens hus.

# data[].attributes.attachment_link.description
Læs de seneste nyheder online fra Danmark og udlandet.